फरीदाबाद में बूथ कैप्चरिंग का वीडियो हुआ वायरल, बॉलीवुड डायरेक्टर बोले- झापड़ नहीं लट्ठ जमाओ...  
फरीदाबाद बूथ कैप्चरिंग पर बॉलीवुड एक्टर का रिएक्शन
ट्वीट कर कही यह बात
बूथ कैप्चरिंग का वीडियो हो रहा है वायरल
Dear CITIZENS..look how desperate CHOWKIDAAR SENA ..mock DEMOCRACY... We should not only give them THAPPAD but LAATH of DEMOCRACY.....JAI HIND pic.twitter.com/XEH87MJnVE

प्रकाश राज (Prakash Raj) ने ट्वीट किया हैः 'प्यार नागरिकों...चौकीदार सेना कितनी बौराई जा रही है...लोकतंत्र का मजाक...हमें न सिर्फ उन्हें लोकतंत्र का झापड़ बल्कि लट्ठ जमाना चाहिए...जय हिंद.' बॉलीवुड के मशहूर एक्टर प्रकाश राज ने इस तरह फरीदाबाद की घटना पर चिंता जाहिर करते हुए अपना रिएक्शन दिया है. उन्होंने ऐसे लोगों को सबक सिखाने की बात कही है. प्रकाश राज इन दिनों लोकसभा चुनाव को लेकर काफी एक्टिव हैं और मोदी सरकार की नीतियों पर भी उनका बयान आए दिन वायरल होता रहता है.

एक नेता को जिताने के लिए ये तरीका सही नहीं है! ! ये संविधान, कानून और नैतिकता के खिलाफ भी है! ! ! गाँव असावटी पलवल (हरियाणा) pic.twitter.com/m2euOOBkf2

बता दें कि फरीदाबाद के पृथला के आसावटी गांव में तीन महिलाओं ने बीजेपी के एक कार्यकर्ता पर जबरदस्ती कमल छाप परमतदान कराने का आरोप लगाया था. शिकायतकर्ता महिला के अनुसार गांव में रहने वाले गिरिराज सिंह नाम के युवक ने उनसे जबरदस्ती कमल के फूल पर मतदान कराया था. बहरहाल इस मामले में चुनाव आयोग ने अपनी जांच शुरू कर दी है. शिकायतकर्ता महिलाओं ने एनडीटीवी से बातचीत में कहा कि आरोपी गिरिराज ने उन्हें मतदान करते समय जबरदस्ती कमल के फूल का बटन दबाने को कहा था, जबकि हम किसी दूसरी पार्टी को मतदान करना चाह रहे थे. एनडीटीवी से बातचीत में आरोपी गिरिराज सिंह ने कहा कि उन्हें तो इस बात का अंदाजा भी नहीं था कि मतदान के दौरान ईवीएम के पास जाना नियमों की अनदेखी है. उसने कहा कि मैं सिर्फ उनकी मदद करना चाहता था.